Β΄ Εθνική ποδοσφαίρου ανδρών 1967-68

Το πρωτάθλημα Β΄ Εθνικής 1967-68 διεξήχθη σε δύο ομίλους των 16 ομάδων, δηλαδή μετείχαν συνολικά 32 ομάδες. Οι νικητές των δύο ομίλων ανέβηκαν στην Α΄ εθνική κατηγορία, ενώ οι δύο δευτεραθλητές είχαν την ευκαιρία να διεκδικήσουν την άνοδό τους σε αγώνες διαβάθμισης.

Διοργάνωση

Η επικράτηση της δικτατορίας στις 21 Απριλίου 1967, στο τέλος της προηγούμενης σεζόν επέφερε δραματικές και υποχρεωτικές αλλαγές στο ελληνικό ποδόσφαιρο: σωματεία εξαναγκάστηκαν σε συγχώνευση ή σε διάλυση και οι κατηγορίες αναδιαρθρώθηκαν. Η Β΄ εθνική αποφασίστηκε να διεξαχθεί σε δύο ομίλους των 16 ομάδων, απόφαση κατ’ αρχήν θετική. Όμως, για τη συγκρότηση των ομίλων εφαρμόστηκαν αμφιλεγόμενα κριτήρια, από τα οποία άλλες ομάδες ευνοήθηκαν και άλλες καταδικάστηκαν. Αποτέλεσμα των αυθαιρεσιών που έγιναν ήταν πολλές ομάδες με σημαντική παρουσία να εξαφανιστούν από τον ελληνικό ποδοσφαιρικό χάρτη, χωρίς ποτέ να αναβιώσουν.

Στη συγκρότηση της κατηγορίας, εκτός από τις ομάδες που είχαν τερματίσει ψηλά στη βαθμολογία της προηγούμενης σεζόν, συμπεριλήφθηκαν με «άνωθεν εντολές» και ομάδες που είχαν υποβιβασθεί, όπως ο Εθνικός Αλεξανδρούπολης με νέα μορφή ως Γ.Σ. Αλεξανδρούπολης, η Ασπίδα Ξάνθης με νέα μορφή ως Α.Ο. Ξάνθη μετά την συγχώνευσή της με τον Ορφέα Ξάνθης και η Α.Ε. Χανίων. Αντίθετα αποκλείστηκαν σύλλογοι που δεν είχαν υποβιβασθεί, όπως ο Παναιγιάλειος και ο Εργοτέλης. Ορισμένες είχαν ήδη καταδιωχθεί από την περασμένη χρονιά, με την μέθοδο των μηδενισμών και της αφαίρεσης βαθμών (όπως ο Π.Α.Ο. Καλογρέζας), οπότε δεν είχαν τυπικό δικαίωμα παραμονής στην κατηγορία.

Επίσης, η Γ΄ Εθνική καταργήθηκε και στις ομάδες που είχαν κερδίσει την άνοδο (Αστέρας Ζωγράφου, ΑΕΚ Φαλήρου, Θερμαϊκός Θεσσαλονίκης και Ελπίδα Δράμας), δεν επιτράπηκε να προβιβαστούν στην Β΄. Στο μεταξύ κάποιες ομάδες (που πάντως δικαιούνταν συμμετοχής) εμφανίσθηκαν με νέα ονόματα, κατόπιν αναγκαστικών συγχωνεύσεων, όπως ο Π.Σ. Καλαμάτα αντί του Απόλλωνα Καλαμάτας, ο Α.Ο. Χαλκίδα αντί για των Ολυμπιακού Χαλκίδας και Εύριπου Χαλκίδας και ο Φ.Σ. Κοζάνης αντί του Ολυμπιακού Κοζάνης.

Στην Α΄ Εθνική κατηγορία ανέβηκαν οι δύο πρωταθλητές των ομίλων, ενώ οι δευτεραθλητές έδωσαν διπλούς αγώνες διαβάθμισης με την 14η και 15η ομάδα της Α΄ Εθνικής. Δεν υποβιβάστηκε καμιά ομάδα, αφού την επόμενη σεζόν οι ομάδες της Β΄ εθνικής αυξήθηκαν κατά δύο σε κάθε όμιλο (2Χ18=36).

Ομάδες: 32
Όμιλοι: 2 των 16 ομάδων.
Πρωταθλητές: 
 Α.Ο. Χαλκίδα: άνοδος στην Α΄ Εθνική.
 Α.Ο. Τρίκαλα: άνοδος στην Α΄ Εθνική.
   Διαβάθμιση για άνοδο:
ΟΦΗ: επικράτησε και ανέβηκε στην Α΄ Εθνική.
Α.Ο. Καβάλα: απέτυχε να ανεβεί κατηγορία
Υποβιβασμός: καμία ομάδα. 
Υποβιβασμός από Α΄ Εθνική (3): Πανελευσινιακός, Προοδευτική, Ολυμπιακός Βόλου.
Άνοδος στη Β΄ από το ερασιτεχνικό πρωτάθλημα (4): Ίκαρος Αθηνών, Αργοναύτης Πειραιά, Α.Ε. Ορχομενού, Μέγας Αλέξανδρος Θεσ..

Πρώτοι σκόρερ

Οι πρώτοι σκόρερ κάθε ομίλου ήταν:

Νότιος όμιλος: Ανδρέας Μιχαλόπουλος (Παναχαϊκή): 21 γκολ.
Βόρειος όμιλος: Αντώνης Αντωνιάδης (Α.Ο. Ξάνθη): 24  γκολ.

Βαθμολογίες
Νότιος όμιλος
Νότιος όμιλος (30 αγώνες) Γκολ1 Α.Ο. Χαλκίδα * 71 β.42-142 Ο.Φ.Η.     66 β.  44-313Π.Σ. Καλαμάτα **    65 β. 33-254Ατρόμητος Αθηνών   63 β.45-395Παναιτωλικός      62 β.39-306Παναχαϊκή   61 β.54-45 7Διαγόρας Ρόδου ***     61 β.31-35 8Λεβαδειακός   61 β.35-41 9Ατρόμητος Πειραιά   60 β.43-3310Π.Α.Σ. Γιάννινα  59 β. 38-4211Ιωνικός Νικαίας  58 β. 34-34 12Φωστήρας Ταύρου    58 β.37-39 13Εθνικός Αστέρας   57 β.32-39 14Α.Π.Σ. Κόρινθος 57 β.35-46 15Αίας Σαλαμίνας   53 β.28-4116Α.Ε. Χανίων   48 β.33-69
* Από συγχώνευση του Ολυμπιακού Χ. με τον Εύριπο.

** Από συγχώνευση Απόλλωνα με  Όμιλο Καλαμάτας.

*** Συγχωνεύτηκε με Ροδιακό και Δωριέα στον Α.Σ. Ρόδος.  Βόρειος όμιλος
Βόρειος όμιλος (30 αγώνες) Γκολ1 Α.Ο. Τρίκαλα 75 β.61-252 Α.Ο. Καβάλα     68 β.  51-303Α.Σ. Λαμία   65 β.48-404Μακεδονικός Θεσ.  63 β.32-26 5Εδεσσαϊκός  63 β.40-35 6Α.Γ.Σ.Κ. Καστοριά   63 β.27-27 7Νίκη Βόλου  62 β.40-338Δόξα Δράμας  61 β.31-309Αναγέννηση Γιαννιτσών   59 β.37-4110Άρης Πτολεμαΐδας   58 β.30-33 11Γ.Σ. Αλεξανδρούπολης *   58 β.31-47 12Απόλλων Καλαμαριάς  5630-31 13Φ.Σ. Κοζάνης **    56 β. 30-32 14Α.Ε. Λάρισα  55 β.  (-1)33-4215Α.Ο. Ξάνθη ***    54 β.46-5916 Νικηφόρος Φλώρινας****    42 β. (-1)26-62
* Από συγχώνευση Εθνικού με Δόξα Αλεξ/πολης 

** Από συγχώνευση Ολυμπιακού Κοζ. με Μακεδονικό Κοζ.

*** Από συγχώνευση Ορφέα με Ασπίδα.

****Συγχωνεύτηκε με άλλες της Φλώρινας και μετονομάστηκε σε Α.Σ. Φλώρινα.  

Αγώνες διαβάθμισης

Σύμφωνα με την προκήρυξη του πρωταθλήματος οι δευτεραθλήτριες των δύο ομίλων της Β΄ εθνικής έδωσαν αγώνες διαβάθμισης με την 14η και 15η ομάδα της Α΄ εθνικής για μια θέση στην ανώτερη κατηγορία. Στους αγώνες αυτούς δεν μετρούσε το σκορ αλλά μόνο το αποτέλεσμα: νίκη-ισοπαλία-ήττα. Δηλαδή, για να προκριθεί μια ομάδα έπρεπε να σημειώσει δυο νίκες ή νίκη-ισοπαλία. Σε κάθε άλλη περίπτωση (δυο ισοπαλίες ή μια νίκη για κάθε ομάδα) γινόταν τρίτος αγώνας σε ουδέτερο γήπεδο, με παράταση και κλήρωση.

Πανελευσινιακός - ΟΦΗ : 2-1, 0-3, 0-3 (στα Χανιά).
Πανσερραϊκός – Α.Ο. Καβάλα: 2-0, 0-0.

Μετά τα αποτελέσματα αυτά, ο ΟΦΗ ανέβηκε στην Α΄ εθνική στη θέση του Πανελευσινιακού που υποβιβάστηκε, ενώ ο Πανσερραϊκός διατηρήθηκε στην ανώτερη κατηγορία.

 Παραπομπές  

 Πηγές 

Στατιστική ποδοσφαίρου.
Ανδρέας Μπόμης, "Αλμανάκ. Όλα για το ποδόσφαιρο '91", σ. 24-25.
Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 302-303.
 "Η περίοδος 1967-68". 
Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 77-82.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1967-1968